На основу Закона о стечају и Националног стандарда  о начину и поступку уновчења имовине стечајног дужника - Национални стандард бр. 5, Агенција за лиценцирање стечајних управника – Центар за стечај, као стечајни управник стечајног дужника:

ДРУШТВО ЗА ИНЖЕЊЕРИНГ СА ОГРАНИЧЕНОМ ОДГОВОРНОШЋУ  INVESTING, ОСТРУЖНИЦА У СТЕЧАЈУ Београд-Чукарица, ул. Савска бр. 9
доставља

ПОЗИВ ЗА ДОСТАВЉАЊЕ ПОНУДА 

за

Пружање услуга процене вредности, и то:
· процене вредности имовине стечајног дужника ликвидационом методом;
· процене вредности стечајног дужника као правног лица; 

(правно лице проценити методом ликвидационe вредности капитала или другом методом која је у складу са Међународним рачуноводственим стандардима, којом се обезбеђује највећа вредност за повериоце).
Проценитељ ће такође :

· извршити процену целисходности продаје стечајног дужника као правног лица у односу на продају имовине стечајног дужника појединачно;
· саставити и доставити правно мишљење у вези са правним статусом имовине која је предмет процене, на основу прибављане документације;
а све на дан израде процене.
      1.   Увод
     Стечајни управник стечајног дужника ДРУШТВО ЗА ИНЖЕЊЕРИНГ СА ОГРАНИЧЕНОМ ОДГОВОРНОШЋУ  INVESTING, ОСТРУЖНИЦА У СТЕЧАЈУ, спроводи поступак одабира најбољег понуђача, за пружање услуга процене ликвидационе вредности имовине и процене вредности правног лица, све на дан израде процене, и позива све заинтересоване понуђаче који испуњавају услове наведене у овом позиву да доставе своје понуде.   
2. Сврха процене

Сврха процене је да се на основу процене ликвидационе вредности имовине и процене вредности стечајног дужника као правног лица, утврди стратегија продаје у циљу остварења највеће продајне вреднoсти и максималног намирења поверилаца у стечајном поступку над стечајним дужником ДРУШТВО ЗА ИНЖЕЊЕРИНГ СА ОГРАНИЧЕНОМ ОДГОВОРНОШЋУ  INVESTING, ОСТРУЖНИЦА У СТЕЧАЈУ. Извештај о процени вредности мора бити у складу са Међународним Стандардима Финансијског Извештавања – МСФИ.
3. Извештај о процени

Понуђач је дужан да припреми и достави стечајном дужнику детаљан извештај у електронској форми и 3 примерка у писaној форми, који ће морати да садржи следеће:

· Предмет процене;
· Мишљење о приложеној имовинско-правној документацији;
· Правно мишљење у вези правног статуса имовине која је предмет процене, на основу прибављане документације Дефиниција вредности;
· Датум процене;
· Класификација по групама основних средстава;
· Опис метода коришћених у процени сваке групе основних средстава и капитала;
· Закључак о процењеној ликвидационој вредности имовине стечајног дужника и закључак о процењеној  вредности стечајног дужника као правног лица;

· Претпоставке и ограничавајући услови;
· Прилоге са исказаном вредности по свакој ставци основних средстава (и у електронској форми погодној за пренос у регистар основних средстава);
· процену сврсисходности продаје стечајног дужника као правног лица у односу на продају стечајног дужника у деловима.
4. Методе процене

Процена се врши на основу Уредбе о методологији за процену вредности капитала и имовине („Службени гласник РС“ број 45/2001) и Упутства о начину примене метода за процену вредности капитала и имовине и начину исказивања процењене вредности капитала. Неопходно је да се у процени примене оне методе које, у складу са Међународним Стандардима Процене, међународним рачуноводственим стандардом и Националним Стандардима за управљање стечајном масом – Национални стандард број 5 о начину и поступку уновчења имовине стечајног дужника, омогућавају исказивање ликвидационе вредности имовине стечајног дужника и вредности стечајног дужника као правног лица.
Надаље, резултати процене имовине стечајног дужника и процене стечајног дужника као правног лица треба да користе за исказивање ликвидационе вредности у рачуноводственим евиденцијама тих правних лица у складу са МСФИ, те је потребно применити методе процене које омогућавају да закључак о ликвидационој вредности примарно буде изведен из тржишних вредности, а у случајевима где не постоје поуздани тржишни подаци, неопходно је применити алтернативне методе процене, као што су приносни и трошковни методи.

Понуђачи треба да детаљно опишу методе које намеравају да користе у својој процени. 
       5.   Информације за понуђаче

Заинтересовани понуђачи, односно овлашћени представници, могу понуде поднети и предати до 28.02.2023. године до 15:00 часова на контакт адреси: Београд, ул. Теразије бр. 23, спрат трећи, канцеларија 309.
Контакт телефон овлашћеног лица Немање Шалипуровића је: 065/360-3060, email: salipurovic@gmail.com.
Понуде доставити у два примерка. Оригинал и копија се достављају у посебним ковертама, са јасном назнаком „Оригинал“, односно „Копија“.
- Понуда за пружање услуга процене вредности имовине стечајног дужника „INVESTING“ д.о.о. у стечају из Београда, Остружница, ул. Савска бр. 9 и пружање услуга процене вредности стечајног дужника „INVESTING“ д.о.о. у стечају из Београда, Остружница, ул. Савска бр. 9, као правног лица, све на дан израде процене - НЕ ОТВАРАТИ
Понуђач уз понуду доставља фотокопије докумената која не смеју бити старија од шест месеци од дана пријема понуде. Наручилац задржава право да захтева од Понуђача накнадно достављање на увид оригиналне документације.

     Понуда садржи:

· Доказе о испуњености услова из тачке 7 овог позива;
· Имена ужег тима који ће радити процену са задужењима и референцама;
· Имена ширег консултантског тима;
· Рок у коме ће завршити процену;
· Цену за пружену услугу исказану ИСКЉУЧИВО у динарима са посебно исказаним ПДВ-ом.
Понуда мора да буде јасна, недвосмислена, читко исписана и оверена печатом и потписом овлашћеног лица. Понуде са варијантама нису дозвољене.

Све понуде се достављају на српском језику. 
Одлука о додели уговора о пружању услуга процене вредности имовине, све на дан извршене процене биће донета у року прописаним Националним стандардом о начину и поступку уновчења имовине стечајног дужника, о чему ће бити обавештени сви понуђачи.

Наручилац задржава право да по пријему свих понуда донесе одлуку да ни једног понуђача не изабере, о чему ће се понуђачима доставити писмено обавештење.

Додатне информације и појашњења у вези са припремањем понуде понуђачи могу тражити у писаном облику, најкасније три дана пре истека рока за достављање понуде. Захтеве за додатне информације понуђачи треба да доставе на адресу за пријем електронске поште: salipurovic@gmail.com, са назнаком за „Стечајног дужника „INVESTING“ д.о.о. у стечају из Београда, Остружница - Питања у вези понуде“.

Наручилац ће у року од једног дана од дана пријема захтева послати понуђачу одговор у писаном облику. 
       6.   Плаћање

Наручилац ће наручене радове платити након уновчења имовине стечајног дужника или стечајног дужника као правног лица.
        7.    Услови конкурисања

Понуду за учествовање могу поднети сви понуђачи који испуњавају услове у смислу квалификационих захтева, утврђене од стране наручиоца и то:

- да је регистрован за обављање одговарајуће делатности код надлежног

органа;

- ако му у року од 2 године пре достављања понуде није изречена правоснажна судска или управна мера забране обављања делатности која је предмет ове понуде;

- да располаже неопходним финансијским и пословним капацитетом;
- да испуњава квалификациони услов, односно да располаже довољним кадровским и техничким капацитетом за вршење услуге из понуде;
 а. 
Да је за реализацију услуга из понуде предвидео најмање 3 члана проценитељског тима који имају одговарајуће универзитетске квалификације у области економије, права, грађевинске струке, те да имају искуства у пружању услуга наведених у понуди-приложити списак са задужењима и биографије кључног особља предложеног за спровођење услуга из понуде. Одвојено навести имена и референце ширег консултантског тима;
в.   
Да понуђач или није ангажовани на ревизији финансијских извештаја стечајног дужника „INVESTING“ д.о.о. у стечају из Београда, Остружница, односно да није повезано лице са предузећем које је ангажовано на ревизији финансијских извештаја дужника „INVESTING“ д.о.о. у стечају из Београда, Остружница, ради избегавања сукоба интереса процене и ревизије.
д.     Пожељно је да главни руководилац пројекта има међународно признат сертификат за процену вредности капитала издат од стране асоцијације које су пуноправне чланице Комитета Међународних Стандарда процене (International Valuation Standards Committee), као што су Appraisal Institute, American Society of Apraisers (ASA), Institut Francais de l Expertise и друго.

· Референц листу фирме са проценама вредности преко 50.000,00 Еура.
· Рок у коме ће завршити процену.  
· Цену услуге.

Понуде које не испуњавају ове услове биће одбијене као неприхватљиве.

У Београду, 08.02.2023. године.

